Na temelju članka 20. i 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18 i 112/19), Povjerenstvo za provedbu natječaja za prijam u službu namještenika POMOĆNI RADNIK – 1 izvršitelj/ica na neodređeno vrijeme uz obavezan probni rad u trajanju od 3 mjeseca u Jedinstveni upravni odjel Općine Čađavica, dana 9. veljače 2024. godine, objavljuje

**POZIV NA PRETHODNU PROVJERU ZNANJA I SPOSOBNOSTI
(pisano testiranje)**

Na pisano testiranje mogu pristupiti sljedeći kandidati/kinje:

1. **IB10955**
2. **MN91114**
3. **HM95140**
4. **SP12699**

a isto će se održati dana **15. veljače 2024**. **godine (četvrtak) s početkom u 11:00 sati** u prostorijama općinske vijećnice Općine Čađavica na adresi Kolodvorska 2, 33523 Čađavica.

Testiranje će se obaviti sukladno obavijesti i uputama koje su prethodno objavljene na web stranici Općine Čađavica <https://www.opcina-cadjavica.hr/>

Na testiranje je potrebno donijeti osobnu iskaznicu ili putovnicu.

Smatra se da je kandidat, koji navedenog dana i u zakazano vrijeme nije pristupio testiranju, bez obzira na razloge, povukao prijavu na natječaj.

Ne postoji mogućnost naknadnog pisanog testiranja, bez obzira na razloge koji pojedinog kandidata eventualno spriječe da testiranju pristupi u naznačeno vrijeme.

Smatrat će se da je prijavu povukao i kandidat koji na pisanom testiranju remeti mir ili pravila ponašanja s kojima će biti upoznat neposredno prije početka testiranja.

Svi podnositelji prijava koji ne zadovoljavaju formalne uvjete iz natječaja kao i oni koji su podnijeli nepravodobne ili nepotpune prijave na natječaj obavijestiti će se o tome pisanim putem sukladno članku 21. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18 i 112/19).

Rezultati pisanog testiranja bit će objavljeni na oglasnoj ploči Općine Čađavica istog dana. Odmah nakon toga bit će obavljen intervju s kandidatima koji na pisanom testiranju ostvare najmanje 50% ukupnog broja bodova.

Ovaj poziv objavljuje se na web-stranici i na oglasnoj ploči Općine Čađavica.

Povjerenstvo za provedbu javnog natječaja